Case ID: 1127346
Sentence 0: TƏSVİRİ HİSSƏ İddiaçı Sumqayıt Bələdiyyəsi Cavabdeh Məhdud Məsuliyyətli Cəmiyyətinə qarşı iddia ərizəsi ilə Sumqayıt İnzibati-İqtisadi Məhkəməsinə müraciət edərək, Sumqayıt Bələdiyyəsinin xx xxxxx 2006-cı il tarixli 12 saylı iclas protokolunun qərarı ilə cavabdehə Bakı-Quba avtomobil yolunun 28-ci kilometrliyində kənd təsərrüfatı məhsullarının istehsalı və baza yaradılması məqsədi ilə icarə hüququ əsasında 1,0 hektar, Sumqayıt Bələdiyyəsinin xx xxxxxx 2006-cı il tarixli 31 saylı iclas protokolunun digər qərarı ilə göstərilən ərazidə kənd təsərrüfatı məhsullarının istehsalı və satışı məqsədi ilə xxxxün perimetri boyunca 7.0 hektar bataqlıq sahə və perimetrin əhatə etdiyi xxxxün 13,0 hektar torpaq sahəsinin əlavə olaraq Cavabdeh Məhdud Məsuliyyətli Cəmiyyətinə eyni hüquq əsasında ayrıldığını, Sumqayıt Bələdiyyəsi ilə cavabdeh arasında həmin torpaq sahələrinə dair 99 il müddətinə xx xxx 2007-ci il tarixli, 431 və 432 saylı icarə müqavilələri bağlandığını, hər kv.m torpaq sahəsi üçün cavabdehin 0,16 manat icarə haqqı ödəməyi öhdəsinə götürdüyünə baxmayaraq razılaşdırılmış icarə haqqını ödəmədiyini, bununla əlaqədar tərəflər arasında məhkəmə mübahisəsinin olduğunu, iddia tələblərinin qismən təmin edildiyini, mübahisənin məhkəmədən kənar həlli məqsədi ilə icarə haqqlarının ödənilmədiyi təqdirdə cavabdehə müqavilələrin ləğvi barədə 2016-cı ilin aprel ayında xəbərdarlıq məktubu ilə müraciət edildiyini, cavabdehin isə edilmiş xəbərdarlığa baxmayaraq icarə haqqını ödəmədiyini və torpaq sahəsindən qanunsuz istifadəni davam etdirdiyini bildirərək, Cavabdeh Məhdud Məsuliyyətli Cəmiyyətinə 1,0 hektar torpaq sahəsinin ayrılması barədə Sumqayıt Bələdiyyəsinin xx xxxxx 2006-cı il tarixli, 12 saylı və 20.0 hektar torpaq sahəsinin ayrılması barədə xx xxxxxx 2006-cı il tarixli, 31 saylı iclas protokolunun qərarlarının və həmin qərarlar əsasında bağlanılmış xx xxx 2007-ci il tarixli, 431 və 432 saylı torpaq icarə müqavilələrinin ləğv edilməsi, qeyd olunan torpaq sahələrinin Sumqayıt Bələdiyyəsinin ehtiyat torpaq fonduna qaytarılması və cavabdehdən 2016-cı ilin yanvarın 1-dən iyulun 1-dək torpaqdan istifadəyə görə Sumqayıt Bələdiyyəsinə yaranmış 16800 manat icarə haqqı borcunun tutularaq iddiaçıya ödənilməsi barədə qətnamə çıxarılmasını xahiş etmişdir.